Downloaded from YTS.MX
Official YIFY movies site: YTS.MX
Vi har alle fået mere end nok af det varme, trykkende, disede vejr.
Vi er alle trætte af at høre om flere dage med 32 grader.
Læg vejen forbi din GM-forhandler.
Jeg hedder Belinda Carlisle, og du ser MTV.
Sådan!
Endnu en dag med kvælende varme i USA,
og mindst to dusin byer har ikke oplevet en 22. juni så varm som den her.
Det er det værste nogensinde.
Jeg kan ikke huske, at varmen bare er fortsat.
Det er meget svært for mig, fordi jeg er astmatisk,
og det udgør en sundhedstrussel.
Alarmklokkerne ringer på tværs af kontinentet,
og tørken i 1988 går ind i en kritisk fase.
Ifølge myndighederne er 48 delstater nu ramt af tørke.
HJÆLP OS
De golde steder i Rocky Mountain-staterne, de udtørrede marker i Midtvesten
og de høje temperaturer i hele landet
har endelig fået folk til at tro på det, der engang lød som science fiction.
Hedebølgen har dræbt mindst 36 mennesker på landsplan.
To mænd i starten af 20'erne er døde af hedeslag i løbet af den sidste måned.
Frygten er, at de varme temperaturer skyldes en ophobning af kuldioxid
i atmosfæren, den frygtede drivhuseffekt.
Spørgsmålet, som alle stiller sig selv i denne varme
i Midtvesten og det sydvestlige USA, er,
om den nuværende hedebølge og tørke er relateret til drivhuseffekten?
Vi starter med dr. James Hansen fra Goddard Institute for Space Studies.
Opvarmningshastigheden i de sidste 25 år er den højeste nogensinde.
De fire varmeste år har alle været i 1980'erne,
og 1988 bliver det varmeste år nogensinde.
Dette repræsenterer et stærkt bevis på, at drivhuseffekten er en realitet,
og den ændrer vores klima nu.
Ingen hedebølge kan tilskrives entydigt drivhuseffekten.
Men som Jim sagde er det rimeligt at antage, at drivhuseffekten er her.
Det sker. Opvarmningen er begyndt.
DEN GLOBALE OPVARMNING ER BEGYNDT
Mange videnskabsmænd er overbevist om, at vi har ændret atmosfæren
og har skabt en boble, som vi er fanget indeni.
Hurtig klimaopvarmning vil ændre klodens ansigt
og kan blive ledsaget af hyppigere naturkatastrofer.
New York kan få det samme slags vejr, som Miami har.
Dr. Stephen Schneider fra National Center for Atmospheric Research.
Jeg har nok fået ti telefonopkald om ugen i de sidste måneder om,
hvorvidt denne hedebølge og tørke er den manifestation, som du og andre
har talt om i 15 år? Er det her et "Hvad sagde jeg"-øjeblik?
Der er ikke tit, at en med din ekspertise får muligheden for at tale til millioner
på samme tid og sige: "Vågn op."
Om vi regner det ud baglæns eller sidelæns er resultatet det samme.
Vi ved, at drivhuseffekten er et faktum.
Ved du, hvad drivhuseffekten er?
Forureningen gennem olie og plastik
og ødelæggelsen af ting i vores naturlige miljø.
Vi regulerer trafikken og andre ting i vores liv.
Det er et meget vigtigt emne, som vi bør tage os af.
Præsident Reagan besøgte det centrale USA for at få et førstehåndsindtryk af tørken.
USA's landmænd står over for den værste naturkatastrofe siden Dust Bowl i 30'erne.
Vicepræsident Bush trøstede bønder, hvis marker er fulde af visne afgrøder.
I dette valgår er Det Hvide Hus og vicepræsidenten opmærksomme på,
at deres håndtering af tørkekrisen kan have stor effekt
på Republikanernes chancer.
Mine damer og herrer, USA's vicepræsident.
Efter syv år i Ronald Reagans skygge
bevægede George Bush sig ind i rampelyset og sagde:
"Jeg vil være jeres leder. Hør på mig, og fortæl mig i november, hvad I synes."
I dag handler om mine forhåbninger.
Vi skal tale om, hvad jeg vil, og hvordan jeg vil lede på miljøområdet.
USA's vicepræsident, George Bush. Velkommen til Michigan.
REPUBLIKANERNES PRÆSIDENTKANDIDAT
- Her er smukt. - Smukke omgivelser.
Tak, mine damer og herrer.
Mange tak.
Denne sommer har der været meget snak om drivhuseffekten.
I takt med at verdens lande vokser,
forbrænder de større mængder fossile brændstoffer,
som afgiver kuldioxid,
der kan bidrage til en temperaturstigning i atmosfæren.
Nogle siger, at problemerne er for store,
at det er umuligt at løse problemet med global opvarmning.
Mit svar er enkelt.
Det kan lade sig gøre, og vi må gøre det.
Disse problemer kender ingen ideologi eller politiske grænser,
det er ikke en venstre- eller højreorienteret ting.
De er fremtidens fælles dagsorden.
Dem, der tror, vi er magtesløse over for drivhuseffekten,
glemmer Det Hvide Hus-effekten.
Som præsident vil jeg gøre noget ved det.
Soul Train.
USA's hippeste tv-program.
FØRSTE DEL: "ER DU VILLIG TIL AT OFRE NOGET?"
7. JULI, 1977
PRÆSIDENT JIMMY CARTER
DEPARTEMENTET FOR VIDENSKAB OG TEKNOLOGIPOLITIK
MEMORANDUM TIL PRÆSIDENTEN
AFGIVELSE AF FOSSIL C02 OG MULIGHEDEN FOR EN KATASTROFISK KLIMAÆNDRING
PROBLEMET SKYLDES VORES MANGLENDE EVNE TIL AT OVERGÅ TIL IKKE-FOSSILE BRÆNDSTOFFER
Er det bare dårligt vejr eller en historisk klimaændring?
Og hvordan vil det påvirke vores liv?
Forskere har grublet over de spørgsmål i årevis.
Nu står en af dem frem offentligt.
Stephen Schneider, klimatolog fra Colorado.
Han vil advare om, at vi sætter vores fremtid på spil og taber.
Han er vicechef for klimaprojektet på National Center for Atmospheric Research.
Når han mødes med kolleger eller leder efter trends i vejrdata,
har hans bekymring for vores overlevelse karakter af en besættelse.
Visse forurenende stoffer vokser eksponentielt.
Du taler om industriel forurening og bilforurening af luften.
Det er et eksempel.
Afbrændingen af fossilt brændstof, kul, olie og gas,
resulterer i et biprodukt, kuldioxid.
Mængden af kuldioxid, som er blevet produceret i det sidste århundrede
er steget.
Det er der ingen tvivl om.
C02 I ATMOSFÆREN
CO2-PARTIKLER
Vi ser en stigning på 10 procent i kuldioxid gennem de sidste 20 år.
Hvad fører det med sig?
Det fører til drivhuseffekten, som varmer Jorden op,
hvilket kan føre til klimaforandringer uden fortilfælde de sidste 5.000 år.
Det kan ske i slutningen af århundredet, oveni naturlige forandringer.
Kan det ske?
Det kan ske. Jeg tror ikke, oddsene er 10.000-1.
- Hvad tror du? - Meget mere sandsynligt.
Godaften. I aften vil jeg have en ubehagelig snak med jer
om et problem uden fortilfælde i historien.
Den olie og naturgas, der forsyner os med 75 % af vores energi, slipper op.
Vores energiproblemer har samme årsag som vores miljøproblemer.
Spild af ressourcer.
Naturbeskyttelse hjælper os med at løse begge problemer på én gang.
Er der et emne, som præsidenten kom ind på i aften,
som I ikke kan leve med?
Jeg kan ikke lide at fryse om vinteren.
Er du villig til at ofre noget for at løse dette problem?
Det har jeg intet problem med, ej heller at fortælle mine børn,
at de må bidrage.
De siger det faktisk tit til mig.
Vil du gøre din del?
Det tror jeg. Jeg vil prøve.
Præsidenten kan ikke gøre det hele selv. Vi må alle gøre vores del.
Skræmte præsident Carter dig i går med sin energi-tale?
Jeg så ikke Carter i går. Jeg drak mig fuld.
Ved udgangen af dette århundrede skal USA få 20 %
af al den energi, vi bruger, fra solen.
Den langsigtede trussel,
som vi for få år siden ikke engang overvejede,
er ophobningen af kuldioxid.
Disse problemer påvirker os alle.
Energibesparelse skal blive en livsstil.
Her er CBS Evening News med Walter Cronkite.
Godaften.
Tre præsidenter har sagt, at vi skal bruge mindre olie.
Men forbruget er steget, ditto USA's afhængighed af udenlandsk olie.
Iran forsøger at genoprette den politiske orden
og eksporterer ingen olie.
Iransk olie er en vigtig del af amerikansk benzinproduktion.
Situationen kan blive lige så alvorlig som den arabiske olieembargo i 1973-74.
Energiministeriet har fremlagt en benzinrationeringsplan,
som kan begrænse bilister til to liter om dagen.
INGEN BENZIN
Jeg har siddet i to benzinkøer.
- Her til morgen? - Ja.
- I hvor lang tid? - Over en time i begge to.
Jeg er løbet tør for benzin.
Helt tør.
Folk burde tage deres biler, stille dem i garagen
og efterlade dem der.
Det gør du ikke.
Fordi ingen andre gør det. Hvad skal jeg gøre? Sidde hjemme alene?
Hvis alle gjorde det, ville det være en god idé.
Det er skandaløst.
Hvorfor kontakter ingen præsidenten? Hvorfor lader han det ske?
Godaften.
Jeg er her i aften for at meddele,
at jeg vil søge den republikanske nominering som USA's præsident.
Har du tvivlet på regeringens evne til at forsørge folket,
så se på den fiasko, vi kalder energikrisen.
Svaret på vores energiproblem er at fjerne myndigheden fra regeringen
og give den tilbage til dem, som er eksperter på energiområdet.
Olieselskaberne offentliggør deres regnskaber
for perioden med de længste benzinkøer, og deres overskud er eksploderet.
Det her er Jack Bennett,
vicepræsident og medlem af Exxon Corporations bestyrelse.
En fagforening kaldte jeres fortjeneste pornografisk.
Er du ikke lidt flov over, at jeres overskud er steget med 119 %?
Jeg er ikke flov for vi har været moderate.
VIRKER KAPITALISMEN?
Jeg har bedt om og anbefaler dette konvent
at nominere George Bush.
DET REPUBLIKANSKE PARTIKONVENT
BUSH SOM VP
Bush, en yankee fra Connecticut, blev rig i oliebranchen i Texas.
Tidligere kongresmedlem fra Houston, tidligere FN-ambassadør,
tidligere direktør for CIA.
Reagans tilgang til vores energipolitik er at lægge alle vores æg i en kurv
og give den kurv til de store olieselskaber.
Hvem stemte du på?
- Jeg stemte på Reagan. - På Reagan.
- Reagan. - Han stemte også på Reagan.
Hvem ellers?
Carter.
- Hvem stemte du på i 1976? - Carter.
Han er ikke så slem.
Efter alt det, vi har haft af Carter, hvem vil så have ham i fire år mere?
NBC NEWS PROGNOSE REAGAN VINDER
I aftes elskede forretningsmænd over hele USA, hvad de hørte.
Vi må tage fat på ineffektive og byrdefulde regler,
eliminere dem, vi kan, og reformere resten.
Jeg har bedt vicepræsident Bush lede en taskforce om deregulering.
- Klar? - Ja.
- Okay. - Kan vi zoome ind på ham?
Det kører stadig.
Okay, mr. Garvin.
- Er du tilfreds med valget af Reagan? - Ja.
Når man ser på, hvad vi kommer fra,
så har vi ikke kunnet bede om mere de første 30 dage.
Bush har identificeret 30 regler, der skal til gennemgang.
Vi er gået for vidt på føderalt niveau med at regulere ting.
Reagan-regeringen vil lempe på luftforureningslovgivningen.
En tilbagerulning af autoemissionsstandarder
skal gøre det lettere for industrien at brænde kul.
Regeringen vil fremme økonomisk vækst ved at begrænse regeringens indtrængen
og dermed udvide menneskets frihed.
Sammen vil vi gøre USA stort igen.
Tak.
Jeg vil have mit MTV.
ENERGIPLAN: ØG KULPRODUKTIONEN
DEN STORE KULFEBER I '81
Reagan har halveret Carters solenergibudget.
Exxon har solgt sit solfangeranlæg.
Exxon har investeret 300 millioner dollars i at producere amerikansk kul.
MAN LADER HÅNT OM MILJØET
AT BRÆNDE KUL ER EN BESKIDT AFFÆRE
Miljøforkæmpere angriber udvindingen
af kul og mineraler på 768 millioner hektar offentlig jord.
Det er mit hjem, og jeg vil kunne leve frit her.
INGEN BORINGER
EFTERSPØRGSELSPROGNOSE
Desværre er der ingen anden model af Jorden,
vi kan eksperimentere med for at se, hvad der forårsager udsving i klimaet.
Så vi må vende os til matematiske klimamodeller.
Man forurener modellen.
Man indtaster en anden CO2-koncentration. Modellen eksekveres fremadrettet
i simuleret tid. Beregner et nyt klima. Og det er her, disse forudsigelser,
en temperaturopvarmning på 2-3 grader om 100 år, kommer fra.
Testen sammenligner simuleringer i forhold til empiriske observationer.
Lige deroppe på Mauna Loa,
det berømte observatorium, er der en indsugning.
Den suger luft ind og mader instrumenterne med den.
Dave Keeling satte instrumentet op.
KLIMATOLOG
Han gjorde det baseret på Roger Revelles research.
ROGER REVELLE KLIMATOLOG
Det gav mig gåsehud, for det er muligt, at det ene instrument
kan ændre den industrielle civilisation.
Siden 1958 har det målt kuldioxidindholdet i atmosfæren.
MAUNA LOA, HAWAII CO2-KONCENTRATION I ATMOSFÆREN
CO2-PARTIKLER PER MILLION (PPM)
Amerikanere bruger dobbelt så meget olie hver dag som resten af verden tilsammen.
Og vi udvinder mere kul end noget andet folk.
Her er vi oppe på 350 dele per million.
Tendensen er opadgående.
Tager man kurven og projicerer den, går den ikke bare ligeud.
Grafen begynder at stige ud over siden.
FORVENTET CO2 I ATMOSFÆREN
SOMMER
GLOBAL TEMPERATURÆNDRING
FORVENTET TEMPERATUR
DOBBELT CO2
SANDSYNLIG OPVARMNING
CO2-OPVARMNING INGEN HAVVARMEKAPACITET
FORVENTET GLOBAL TEMPERATURÆNDRING
Omkring slutningen af dette århundrede, de første par årtier af det næste,
når vi det niveau, hvor vores teori siger, at der vil være en stor effekt.
EXXON FORSKNINGSTANKSKIB
INTERNT EXXON-DOKUMENT
FORSLAG TIL EXXON-FORSKNINGSPROGRAM DER VURDERER DRIVHUS-EFFEKTEN
FØLGENDE DATA BLIVER INDSAMLET PÅ TANKERRUTEN:
ATMOSFÆRISK PC02
OCEANISK PCO2
INTERNT EXXON-DOKUMENT
CO2-DRIVHUS OG KLIMASPØRGSMÅL 28. MARTS 1984
SANDSYNLIG TEMPERATURSTIGNING
VI KAN ENTEN TILPASSE CIVILISATIONEN
TIL EN VARMERE PLANET ELLER UNDGÅ PROBLEMET
VED AT INDSKRÆNKE BRUGEN AF FOSSILE BRÆNDSTOFFER
ENERGIMINISTERIET
Selv pessimisterne, med deres forudsigelser,
forudser ikke den store effekt i omkring 50 år.
Jeg kan ikke se grunden til hastværk.
Problemet har nået et nyt stadie i dets udvikling.
Der findes nu en videnskabelig konsensus, og debatten handler om, hvor længe,
der vil gå, før de første virkninger indtræder.
Debatten bevæger sig derfor fra den videnskabelige sfære
til den politiske sfære.
Hvordan vil politikerne reagere på denne udfordring?
Dem, der tror, vi er magtesløse over for drivhuseffekten,
glemmer Det Hvide Hus-effekten.
Som præsident vil jeg gøre noget ved det.
Mange tak.
ANDEN DEL: "HVILKEN GEORGE BUSH SER PÅ JEG?"
Klokken er 10:08 her på WHO.
Jeg er Jan Mickelson. Kan du nævne de vigtigste emner,
som den nye præsident bør tage op?
Jeg vil gerne se den nye præsident få de rigtige folk til at beskytte miljøet.
I alle meningsmålinger har det opbakning af begge partier.
Det er alle enige om.
Jeg tror ikke, nogen regering vil blive kritiseret for at tage fat i det.
GIBRALTAR, MICHIGAN.
Miljøet er et område, hvor George Bush vil distancere sig fra den nuværende regering.
Jeg mener ikke, vi har gjort nok for at beskytte miljøet de seneste år.
Vi skal gøre mere.
Han var et af medlemmerne
af miljøødelæggelsesholdet, som tog til Washington i 1981,
så det lyder ret underligt.
Miljøspørgsmålet er et emne, der får folk til at stemme.
Det er et emne, der gør folk rasende
og sørger for, at de gør noget på valgdagen.
Vi har brug for en præsident, der vil arbejde for miljøet.
Vi skal gøre det meget bedre på miljøområdet.
Jeg vil være en god præsident for miljøet.
Jeg vil gøre det godt, fordi jeg er engageret.
Jeg ved ikke, hvilken George Bush jeg taler om her eller ser på.
Jeg vil stemme på George Bush.
- Jeg stemmer på Dukakis. - Bush.
Det er slut.
George Bush vinder.
Bush tog et stort skridt i dag,
da han satte navn på de resterende topstillinger i regeringen.
Bill Reilly har sagt ja til at tjene som EPA's administrator.
William Kane Reilly, præsidentens rådgiver i miljøspørgsmål,
Verdensnaturfonden,
Conservation Foundation.
Lader vi bygherrerne gøre, hvad de vil,
vil vi fortsætte med at se konfrontationer mellem miljøforkæmpere og dem.
Så vidt jeg ved, er det første gang, lederen af en naturbevaringsorganisation
er blevet udpeget til stillingen som EPA-administrator.
Måske var kampagneretorikken om forurening og miljø
mere end bare snak.
Bush meddelte også, at John Sununu bliver George Bushs stabschef.
Guvernør Sununu,
konservativ, republikaner, Ph.d. i ingeniørvidenskab.
Venner siger, han også kæmpede hårdt for jobbet som Reagans energiminister
og var knust, da en anden blev valgt.
Hvilken slags fyr er han?
Genial, arrogant, egenrådig, viljestærk.
En ideologisk kriger.
Energi er en meget vigtig komponent i USA's mulighed for
at bibeholde den livsstil og livskvalitet, som vi mener, vi fortjener.
Ser du det også som en mulighed for at fortælle præsidenten din mening?
Hvis jeg har mulighed for at fremhæve det konservative perspektiv,
når de problemer dukker op, gør jeg det.
Er du hidsig?
Jeg er som et lam.
De kommer. Skal vi vente her eller gå derud?
Det er måske lidt fladt.
- Godmorgen. - Godmorgen.
I er tidligt oppe.
Godmorgen, godmorgen.
Lad os spise.
Lad os se, hvad vi har. Patty?
Hun får lidt papirarbejde, og så kan vi komme i gang.
Jeg har forberedt det, hvis du vil være mit vidne.
Få dig svoret ind?
- Ja, tag mig i ed. - Lige nu? Lad os gøre det.
At jeg loyalt og samvittighedsfuldt vil varetage…
…embedets pligter…
…som jeg har påtaget mig.
- Så hjælp mig Gud. - Hjælp mig Gud.
- Tak. - Tillykke.
- Du er med. - Det var det.
- Godt. - Ja, tak.
- Nu er der ingen vej tilbage. - Det er godt.
Det var smertefrit.
Udsted nogle ordrer nu. Vær chefen.
OIL & GAS JOURNAL - LEDER
ET BREV OM ENERGI TIL PRÆSIDENT BUSH
VI ER BEKYMREDE OVER TENDENSER TIL AT BRUGE PENGE UHENSIGTSMÆSSIGT
PÅ UKLARE ELLER TVIVLSOMME MILJØMÅL
UD I SUMPEN: BUSHS MILJØPOLITIK
BUSH ER BLEVET CHEERLEADER FOR MILJØAKTIVISTERNE
OG USA ER DØMT TIL ENDNU EN RÆKKE DÅRLIGE REGLER
DRIVTHUSEFFEKT-FORBINDELSE FÅR INDUSTRIENS OPMÆRKSOMHED
OLIEBRANCHE-KRITIK?
DET ER DET SIDSTE, BRANCHEN HAR BRUG FOR LIGE NU
I aften må vi tage et stærkt USA og gøre det endnu bedre.
Vi skal løse nogle meget reelle problemer.
Vi har brug for en ny indstilling til miljøet.
Tiden for studier er gået, og tiden til handling er nu.
I nogle tilfælde har bugterne og havene ud for vores kyster
potentielt olie- og gasreserver,
som kan gøre USA mere sikkert og mindre afhængig af udenlandsk olie.
Når de mest lovende kan tappes sikkert,
som det er tilfældet i Alaska National Wildlife Refuge, bør vi gøre det.
Exxon Valdez.
Valdez her.
Vi er stødt på grund.
Vi lækker olie. Vi bliver liggende her et stykke tid.
Exxon Valdez løb på grund efter at have læsset 1,25 millioner tønder
fra Alaska-rørledningen.
Mere end 32 millioner liter olie løb ud i Prince William Sound.
Hvem har du ellers?
Piloten forlod stedet her.
Fartøjet fortalte VTS, at han ville ind på denne side
af trafiksepareringsordningen
snarere end at sejle den vej, fordi der derude er
stykker fra Columbia-gletsjeren.
Han ramte revet med omkring 12 knob, og skibet flækkede næsten på langs.
Pressen har ikke indset, hvor stor en flænge skibet har.
Ledet af begge.
- Kystvagten og EPA. - Ja.
Kystvagten på havet, EPA på land.
Fald til ro.
Det er meget bekymrende for Alaska og os alle.
Naturbeskyttelse er vigtig. Energisiden er vigtig.
Bill Reilly, chef for EPA, tager til Alaska for at se nærmere på,
hvad status for denne katastrofe er.
I det nordlige Alaska går Exxon længere
for at finde nye reserver 500 kilometer nord for polarcirklen.
Trans-Alaska-rørledningen snor sig 1270 km
til den isfri havn i Valdez i Prince William Sound.
Valdez er et af verdens smukkeste områder.
Du blev varmt anbefalet.
Du er den første miljøforkæmper, som har stået i spidsen for bureauet.
Det lægger et enormt ansvar på dine skuldre.
Kan du give os en vurdering af skaden?
Det er svært at beskrive det indtryk,
som så meget olie efterlader en med.
Det er hjerteskærende.
Jeg spurgte mig selv: "Er det det bedste, vi kan gøre?"
De otte store olieselskaber udforsker, borer og pumper
mere end 50 % af USA's olie.
De otte olieselskaber har deres egne rørledninger,
raffinaderier og 60 % af alle benzinstationer i USA.
Jeg tror, at mange ikke indser, hvor stor Exxon egentlig er.
Der er et grundlæggende spørgsmål her, mr. Jamieson, om virksomhedsansvar.
Bør noget firma være så stort som Exxon?
Hvad har vi gjort, der er så slemt?
Vi har ikke været opmærksomme nok på den meget alvorlige skade
som olie kan fortsætte med at gøre på vores miljø.
Det rejser spørgsmål om
vores afhængighed af fossile brændstoffer og olie.
Boykot Exxon!
Her er, hvad jeg mener om jer.
Boykot Exxon!
Vi starter med et interview med Lawrence Rawl,
Exxons bestyrelsesformand.
Bliver det svært at vende tilbage som industri
i forhold til den dårlige PR, det her har medført?
Det her er ikke en undskyldning, for der er sket en dårlig ting.
Der er sket en forfærdelig ting.
Men faktum er, at jeg kun tror, at virkningen
bliver katastrofal hvis vi holder op med at bruge olie
eller helt opgiver energi.
Ingen af os tænker, det er er en praktisk løsning.
Tak, fordi du kom.
Tak for muligheden.
Pressen og andre spørger, om regeringen vil forsvare miljøet.
Forskere vurderer, at hvis vi ikke mindsker drivhusgasserne,
vil temperaturen på verdensplan være steget mindst to til tre grader
i 2050.
Det må vi ikke ignorere.
Miljøbeskyttelse handler om at opretholde liv på Jorden på lang sigt.
EPA er regeringens langdistanceløbere.
Ved at foregå som eksempel og med vores opmuntring,
kan USA lede den kampagne, der skal stabilisere planeten.
Mange tak.
EPA-CHEF WILLIAM K. REILLY FORGRØNNER DET HVIDE HUS
- Hej, Bill. - Hr. Præsident.
- Hvordan går det? - Godt, tak.
Hr. præsident. Hr. formand.
Mike, find en stol. Det er nemmere.
Vi finder ud af det. Bill, sid ved siden af mig.
Alle, Al, Mike, sid ned, så kan vi…
MEMORANDUM TIL PRÆSIDENTEN
KLIMAFORANDRINGER ER DET VIGTIGSTE INTERNATIONALE MILJØSPØRGSMÅL
FORSØG PÅ AT AFHJÆLPE DENNE GLOBALE TENDENS
KRÆVER EN INTERNATIONAL AFTALE
FRA PRÆSIDENTEN TIL: JOHN SUNUNU
REILLYS RAPPORT FIK MIG TIL AT INDSE, AT DET ER EN DAGSORDEN,
SOM VI SKAL REAGERE PÅ
VI SKAL GØRE NOGET VED KLIMAET
FRA STABSCHEF JOHN SUNUNU
BUSH BØR IKKE INDGÅ BREDE MULTINATIONALE AFTALER
VI SKAL IKKE SKABE FORVENTNINGER
VI BØR ANVENDE "SUNUNU-PRINCIPPET"
HVOR VI LOVER FOR MEGET, MEN LEVERER FOR LIDT,
8. MAJ 1989 HØRING OM DRIVHUSEFFEKTEN
Høringen begynder nu.
Jeg vil gerne byde vores vidner velkommen.
Dr. James Hansen og dr. Steven Schneider.
Dr. Schneider, er konsensus i det videnskabelige samfund,
at der bliver opvarmning?
Hvis man definerer konsensus som at størstedelen af kyndige folk mener,
at der er sandsynligt, er svaret ja,
og det har det nok været i omkring et årti.
Dr. Hansen, er du blevet bedt om at briefe mr. Sununu
eller Det Hvide Hus om globale klimaforandringer?
- Nej. - Er du, dr. Schneider?
Nej.
Dr. Hansen, i din erklæring
besvarer du vores anmodning om en videnskabelig forklaring
ved at sige, at stigninger i drivhusgasser vil forstærke tørkeperioder
i USA.
Det undrer mig, at du samtidig siger på side fire i din udtalelse,
at den konklusion ikke bør betragtes som pålidelig.
Hvorfor modsiger du dig selv
i det vidneudsagn, du afgiver om dette videnskabelige spørgsmål?
Den sidste passage i det afsnit, som lader til at være en modsigelse,
er ikke en paragraf, jeg har skrevet, men blev tilføjet under revisionen.
Hvis Bush-regeringen
tvang dig til at ændre en videnskabelig konklusion,
er det en form for videnskabssvindel.
Jeg protesterede mod tilføjelsen af det afsnit,
som postulerer, at mine konklusioner ikke er pålidelige.
Det er jeg ikke enig i.
Der er tale om min videnskabelige mening, ikke regeringens politik.
Jeg mener ikke,
at vidneudsagnets videnskabelige aspekter bør ændres.
Med det er denne høring ophævet.
Frygter du gengældelse, eller at nogen til gøre det svært for dig?
Det gør jeg nu.
Jeg vil ikke tage politisk stilling.
Mit job er videnskab. Og det er det, jeg vil.
Hvis nogen ændrer min videnskabelige vurdering,
er det et alvorligt problem for mig.
Jeg lever for min videnskab.
Bush blev bragt i forlegenhed af NASA-forskeren,
hvis vidneudsagn om global opvarmning blev tonet ned for at minimere problemet.
For et par måneder siden sagde den nye regering,
at den ville være anderledes.
Et område, hvor store forandringer forventedes, var miljøbeskyttelse.
Jeg er bekymret for,
at den nuværende regering falder ind i det samme mønster,
som kendetegnede de sidste otte års forsømmelse.
Jeg nød godt af et nært samarbejde
med Reagan, men der er også store forskelle.
Vi har et godt hold.
Vi har dog ikke fået vores ilddåb sammenlignet med andre,
der har siddet ved dette skrivebord.
Men jeg tror, at når dagen kommer,
vil jeg gøre mit bedste baseret på gode oplysninger
fra meget dygtige mennesker.
Hvilken forsikringer kan vi få på, at vi undgår
en gentagelse af, at videnskabsmænd får mundkurv på, som med Hansen?
Den kritik, der er blevet rejst i denne uge
gør det endnu mindre sandsynligt, at det vil ske igen.
Hvad er regeringens syn på alvorligheden af global opvarmning?
Er det ikke så presserende?
Præsidenten har gjort det klart,
at vi prioriterer global opvarmning meget højt.
Vi vil engagere resten af verden og fremskynde videnskaben
og det arbejde, der skal til for at løse problemet.
Vi vil gøre det til en vigtig prioritet i vores udenrigspolitik.
Er du tryg i dit job, og hvordan vil du vurdere
regeringens miljøpolitik i dag?
Svaret på de spørgsmål er, at jeg virkelig nyder det,
og jeg er meget tilfreds med, hvordan det går.
Jeg har tillid til, at politiske ledere reagerer på deres vælgeres opfattelser.
Det er derfor, jeg som videnskabsmand går direkte til offentligheden,
for når den forstår og opfatter problemer,
er det utroligt, hvor hurtigt politikere følger efter med "lederskab."
Nogle mener, at du er blevet hjulpet
i det politiske klima af Valdez-olieudslippet
og al snakken om drivhuseffekten.
Det har fået offentligheden til at kræve handling,
hvilket præsidenten har foreslået.
Vi har forpligtet os til en betydelig reduktion i drivhusgasserne.
Vi fremlægger alternative brændstoffer,
som har en meget mere godartet effekt med hensyn til drivhusgasser
end benzin, som de ville erstatte.
BUSH GIVER BOOST TIL ALTERNATIVE BRÆNDSTOFFER
Ifølge meningsmålingerne bekymrer amerikanerne sig meget
om miljøet, ditto befolkningen i Vesteuropa.
Der er større bekymring end nogensinde før.
Det kaldes det grønne topmøde, for det er første gang
G7-landenes ledere har givet verdensmiljøet har så stor prioritet.
De lægger op til at indkalde
en international kongres om drivhuseffekten.
Vi blev enige om,
at handling er afgørende for at bevare Jorden.
Vi ønsker at få vedtaget en rammekonvention eller traktat,
som involverer alle de store lande,
som udleder gasserne og få dem under kontrol.
Hvor stærk og tæt bakker Bush op om dig og EPA?
Han var den eneste vestlige leder,
som havde sin miljørådgiver, mig, med i Paris til topmødet.
Præsidenten er engageret.
Han vil ikke lade dig i stikken?
Absolut ikke.
Mr. Reilly, mange tak, fordi du kom.
Her til morgen viste I
ødelæggelserne i South Carolina efter orkanen Hugo.
I takt med, at Jorden bliver varmere vil begivenheder som orkanen Hugo,
som normalt indtræffer hvert 50. år, begynder at ske hvert 25. år.
Hvad hvis jeg siger "Fint nok, men kom tilbage, når du kan bevise det."
Vi vil kunne bevise det inden for de næste 20 år.
Vi udfører eksperimentet i et laboratorium kaldet Jorden,
og alle levende ting er med på turen.
Dr. Schneider, tak. Vi er tilbage efter reklamerne.
Orkanen Hugo forvolder skader dernede.
Den går rundt og rundt og laver orkanting dernede.
Naturkatastrofe. Ikke min skyld.
Vores kategorier er afskovning, global opvarmning…
GLOBAL OPVARMNING
JORDEN ER INGEN TEGNESERIE
GØR NOGET NU
BOYKOT OLIESELSKABER, DER FORURENER MILJØET
INTERNT DOKUMENT
PRÆSENTATION TIL EXXONS BESTYRELSE
POTENTIEL ØGET DRIVHUSEFFEKT STATUS OG PROGNOSE
VI BLIVER OPFORDRET TIL HANDLING
PRESSEN ER MEGET AKTIV
EXXONS POSITION
ER AT FORBEDRE FORSTÅELSEN AF PROBLEMET
IKKE KUN VIDENSKABENM MEN OGSÅ OMKOSTNINGERNE OG ØKONOMIEN
VI SKAL OGSÅ UDVIKLE ANDRE SVARMULIGHEDER
Der er han jo.
- Jeg beklager, at du måtte vente. - Intet problem.
- Jeg, D. Allan Bromley, sværger… - At jeg vil støtte og forsvare…
Bill Reilly og Allan Bromley skal til Holland om en uge
for at diskutere med det internationale samfund
hvordan vi på en ansvarlig måde,
med tryk på ordet "ansvarlig",
kan få en forståelse af problemets aktuelle status,
så vi på konstruktiv vis kan møde vores forpligtelser.
LØS SAGEN INTERNT FÆLLES FRONT
MEMORANDUM TIL JOHN H. SUNUNU FRA: D. ALLAN BROMLEY
JEG ER BEKYMRET OVER, ATEPA IFØLGE RYGTERNE
VIL STØTTE ET VÆSENTLIGT CO2-REDUKTIONSPROGRAM
OMDISKUTERET VERDENSKONFERENCE FORVENTET OM GLOBAL OPVARMNING
MILJØMINISTRE FRA 70 LANDE MØDES
I HOLLAND TIL DE MEST SERIØSE REGERINGSDRØFTELSER HIDTIL
OM GLOBAL OPVARMNING
NOORDWIJK I HOLLAND
60 miljøministre taler om det, der kaldes "at redde planeten."
De første aftaler skal underskrives,
som skal bekæmpe den frygtede drivhuseffekt.
Hvilke forslag vil du komme med i Noordwijk, minister Nijpels?
Vi vil sige noget om reduktion af gasser, der forårsager drivhuseffekten, især CO2.
UDKAST TIL ERKLÆRING
I-LANDENE ANERKENDER BEHOVET FOR AT STABILISERE C02-EMISSIONER
PÅ NUVÆRENDE NIVEAU IKKE SENERE END I END 2000
De fleste lande er klar til at stabilisere CO2-udledningen i år 2000.
Men nogle vestlige nationer, samlet på USA's ambassade,
vil danne fælles front mod disse foranstaltninger.
Du argumenterer for, som jeg forstår ved, at vi ikke ved nok.
Hvad adskiller sig fra USA's perspektiv?
Hvad vi gerne vil have, er en bedre forståelse
af de økonomiske konsekvenser.
Der er magtfulde kræfter i Bush-regeringen,
som gerne vil undgå handling,
og det virker som om vores miljøminister,
Mr. Reilly, ikke har fået frie hænder af Det Hvide Hus til
at støtte den progressive position fremsat af den hollandske regering.
Er det den endelige paragraf?
ERKENDE BEHOVET FOR AT STABILISERE CO2-EMISIONER SENEST I ÅR 2000
ERKENDER BEHOVET FOR EN STABIL UDVIKLING AF VERDENSØKONOMIEN
En konference om global opvarmning kunne ikke nå til enighed om et forslag om
at reducere udledningen af kuldioxid,
emissioner, som ifølge forskere forårsager drivhuseffekten.
USA's rolle i at afværge reduktionen
rejser alvorlige spørgsmål.
Forslaget ved denne første internationale konference satte år 2000 som dens mål
for en reduktion i kuldioxidforurening.
63 nationer støttede forslaget, mens seks var imod, anført af USA.
Hvad kom der på tværs?
Stabschef John Sununu og videnskabsrådgiver Allan Bromley
har overtalt præsidenten til at undersøge problemet nærmere.
Bushs tøven er en sejr for Det Hvide Hus' stabschef John Sununu
og et nederlag for hans EPA-chef William Reilly.
Det, verden fulgte nøje med i,
var, om USA ville acceptere specifikke mål,
nemlig en stabilisering af CO2-udledningen i år 2000.
- Vil vi acceptere det? - Det gør vi ikke i dag.
Stabiliseringen af drivhusgasemissioner er et mål.
Hvis vi accepterer det som et mål, accepterer nødvendigheden af det,
hvorfor så ikke sætte en dato?
Den håber vi at forhandle næste år.
Vi er klar til at spille vores rolle på det tidspunkt.
TREDJE DEL "ER VIDENSKABEN TIL SALG"
USA'S CENTER FOR ATMOSFÆRESTUDIER
Der er sket en mærkbar forandring i den modstand, der kommer
fra stabschefen om dette spørgsmål.
Det er min opfattelse på afstand.
- Det er virkelig deprimerende. - Ja.
Jeg har prøvet!
Men husk, det er ikke min opfattelse.
Sammenlignet med den sidste, er det ikke en ideologisk regering.
Der er ideologiske personer som Sununu, men det er mere en politisk regering.
Indtil offentligheden kræver, at noget bliver gjort,
vil de beskæftige sig med en fløj af deres parti af politiske hensyn.
Det er ikke en konspiration.
De vil slippe af sted med det så længe de kan.
Susan, der er et lille hår på toppen.
Hvad har jeg?
Regeringskilder beskriver en hård intern debat om
global opvarmning-spørgsmålet,
som sætter Sununu op imod EPA-chefen William Reilly.
Hr. præsident.
Mange sætter spørgsmålstegn ved dit engagement
som miljøforkæmper baseret på rapporter om stridigheder
mellem din stabschef og din EPA-chef
om udvandingen af spørgsmålet om global opvarmning.
- Hvad siger du til det? - De tager fejl.
Vi appellerer ikke til yderfløjene. EPA-chefen gør det godt.
Min stabschef gør det godt.
Det bliver meget hurtigt for indspist.
Det amerikanske folk er ikke interesseret i det.
Nogle mener, du tror, du er en slags vicepræsident
og nævner som det seneste eksempel
at du har formuleret præsidentens politik om global opvarmning.
HVEM ER MILJØTSAR? EPA-CHEFEN ELLER SUNUNU?
Der er en tendens blandt visse ansigtsløse bureaukrater
til at skabe en politik i dette land
der afskærer vores brug af kul, olie og naturgas.
Amerikanerne vil kunne bruge deres biler.
Mange af dem, der har en mening
om miljøspørgsmål, indtager en anti-vækstposition.
Jeg mener, at man kan tage hensyn til miljøet uden at være
anti-vækst, anti-job og anti-USA.
Hvor stor indflydelse har du?
Mit job er at sørge for, at i den tid, præsidenten har,
hører han fra alle dem, han vil.
Jeg er en døråbner, ikke en dørlukker.
KÆRE GUVERNØR SUNUNU:
TUSIND TAK, FORDI DU TOG DIG TID TIL AT TALE MED AMERICAN PETROLEUM
TAK FOR MULIGHEDEN FOR AT MØDES
JEG BIFALDER DIN OG PRÆSIDENTENS AFVISNING
AF FORURENINGSBEGRÆNSENDE MÅL
Du er en klog mand med stærke meninger,
men når du hører råd, du er uenig i, siger du "fint"?
Præsidenten er klog nok til at spørge
når han mener, jeg kan bidrage, og det gør han af og til.
Kom ind, Brad.
DEPARTEMENTET FOR VIDENSKABS- OG TEKNOLOGIPOLITIK
MØDE MED GLOBAL OPVARMNING-SKEPTIKERE
SOM SUNUNU HAR ANMODET OM. ET MØDE MELLEM HAM
OG EN GRUPPE VIDENSKABSFOLK, DER ER SKEPTISKE
OVERFOR DEN POPULÆRE TILGANG TIL EMNET
FINDER STED KL. 14:30.
DELTAGERNE ER: RICHARD LINDZEN (MIT)
Klimaet svinger altid,
og der er intet i det, vi har set i de sidste hundrede år
som adskiller sig fra disse udsving.
DELTAGERNE ER: PATRICK MICHAELS (UVA)
Opvarmningen er lavere end forventet,
og det er problemet med drivhus-dilemmaet.
SKETIKERE UDFORDRER "DRIVHUS"-OPFATTELSER
Der er ingen reelle videnskabelige beviser
på den såkaldte globale opvarmning forårsaget af drivhusgasser.
GLOBAL OPVARMNING: VARM LUFT? KATASTROFE?
MEST VARM LUFT
DET ER KUN VARM LUFT
ER DET BARE VARM LUFT?
Der hersker ikke konsensus.
Amerikanske forskere er ikke delt i to lige store lejre.
Dr. Fred Singer har modtaget konsulenthonorarer fra Exxon.
FREMHÆV USIKKERHEDEN I VIDENSKABELIGE KONKLUSIONER
VEDRØRENDE DEN POTENTIELLE DRIVHUSEFFEKT
Professor Michaels er redaktør på World Climate Review,
som finansieres af Western Fuels Association,
et konsortium af kulværker.
INTERNT DOKUMENT
STRATEGIER
REPOSITIONER GLOBAL OPVARMNING SOM TEORI (IKKE FAKTA)
HVIS JORDEN BLIVER VARMERE, HVORFOR BLIVER KENTUCKY SÅ KOLDERE?
PROBLEMET MED GLOBAL OPVARMNING ER, AT DET MÅSKE IKKE ER SANDT
KONTAKT AVISER OG RADIOMEDIER FOR MAKSIMAL EFFEKTIVITET
Disse synspunkter citeres ofte
og beundrende af konservatismens bannerfører, Rush Limbaugh.
Mennesket ødelægger ikke Jorden. Vi skaber ikke global opvarmning.
Jeg vil tiltrække det størst mulige publikum
og fastholde det så længe som muligt.
Det er en forretning.
Jeg kan nævne lige så mange forskere, der afviser global opvarmning som omvendt.
Pat Michaels, University of Virginia, er en, jeg stoler på.
Folkene hos Western Fuels bliver nok ikke kede af det,
hvis de videnskabsmænd, de finansierer konkluderer, at CO2-emissioner
er gode for miljøet.
I år 2085
er det atmosfæriske niveau af kuldioxid fordoblet til 540 partikler per million.
Hvilken slags verden har vi skabt?
En fordobling af CO2-indholdet
vil gøre Jorden meget grønnere.
JORDENS GRØNNE FORANDRING
Din film er blevet distribueret
af kulindustrien og OPEC
blev finansieret af kulindustrien.
Er det korrekt?
Ja.
Og den blev lavet af et firma, som du oprettede.
Er det korrekt?
Den blev hjulpet på vej af et firma som jeg oprettede,
som jeg ikke har været involveret i i et år nu.
- Hvem står i spidsen for det firma? - Min kone.
Men hvad har vi her?
Er videnskaben til salg?
Velkommen til Steve Schneider.
Tak, John.
Spørgsmålet om drivhuseffekten var så uanselig
i manges bevidsthed før hedebølgerne, tørken og brandene,
og pludselig var der en mediestorm, hvor kritikere sagde: "Det passer ikke."
Her er et typisk eksempel fra et af de bedre videnskabelige tidsskrifter.
Hvad?
Sparkede noget ledningen ud af stikket?
Vil nogen fra Forbes sætte den i igen?
Måske er guvernør Sununu her. Okay.
EN KLASSISK OVERREAKTION
HANS FORUDSIGELSE FOR 1991:
EN GLOBAL OPVARMNING-PANIK
Dem, der benægtede den globale opvarmning,
blev udstyret med en meget stor
og høj megafon af fossilindustrien og John Sununu og Bush-regeringen.
Det var der, det blev rigtig grimt.
I aften: "Helvede på Jord."
Hvordan kan du som videnskabsmand se mig i øjnene? Du ved, hvad CO2 gør.
Du ved, hvad solstråling indebærer.
Er du ligeglad?
Jeg vil fortælle folk noget, de ikke ved.
Vi vil ikke reducere kuldioxidkoncentrationen
i atmosfæren ret meget de næste 30 år.
- Du vil slagte verdensøkonomien. - Jeg slagter den ikke.
Skal vi bare sidde på albuerne?
Vent. Jeg vil gøre ham færdig.
Pat, det er latterligt.
Dr. Lindzens mening er ikke blot randvidenskab,
men ifølge den seneste satellitdata nok også forkert.
Han siger, det er pseudovidenskab.
Det er en mærkelig udtalelse.
Hvor er din sidste computermodel?
Computermodeller er ikke den eneste måde at forske på.
Du er ikke på forkant.
Mine herrer…
Tak.
Mange tak.
Sid ned. Velkommen.
Nogle af jer så måske to videnskabsmænd i et af vores talkshows i søndags.
En hævdede, at hvis vi bliver ved med at brænde fossile brændstoffer
i det nuværende tempo, vil Jorden ved udgangen af det næste århundrede
være fem grader varmere end i dag.
Den anden videnskabsmand så ingen tegn på hurtig forandring.
To videnskabsmænd, to diametralt modsatte synspunkter.
Hvor efterlader det os?
Enhver, der siger, at denne krise ikke handler om olie, tager fejl.
USA får 23 % af sin olie herfra.
Så ham, der kontrollerer olien, har enorm magt.
Vores job, vores livsstil og vores frihed
ville alle lide, hvis kontrollen med verdens største oliereserver
falder i hænderne på en mand, Saddam Hussein.
Indtil videre bakker den amerikanske offentlighed op
om præsidenten i denne krise, og hans opinionstal stiger kraftigt.
USA!
Spørgsmålet er, om USA bør skynde sig til Mellemøsten for at forsvare olien?
Trods kontroversen over drivhuseffekten er der ting, vi ved.
Koncentrationen af gasser som kuldioxid og metan
er på et historisk højt niveau, højere end i den nylige geologiske fortid,
iskernernes 160.000-årige historie.
Når man måler mængden af CO2 og gasser fanget i gletsjere,
antyder den, at der for omkring 100 år siden var omkring 25 % mindre
CO2 i atmosfæren.
CO2 I ATMOSFÆREN
Indtil nu i 1991
er temperaturen omkring 0,4 grader over gennemsnittet fra 1950 til 1980.
Det gør det til det næst varmeste år nogensinde, næst efter 1990.
Hvorfor ser vi dette milde vejr?
Det ser George Lindsay Young nærmere på.
Nogle siger, svaret er global opvarmning, men det afhænger af, hvem du spørger.
Problemet er, at offentligheden ikke er sikker,
der følger en debat i medierne,
og folk tænker,
at vi hele tiden skændes med hinanden.
Mange mennesker er blevet forvirrede af den debat.
Hvordan kan vi fungere som et demokrati,
hvis vi ikke kan fortælle vores ledere, hvad de skal gøre
fordi vi er så forvirrede, at vi ikke ved det selv?
Der er et advarselsflag i vores seneste meningsmåling.
Præsidentens popularitetstal, omend meget høje,
er faldet med ni point til det laveste niveau i år.
Problemet er helt klart økonomien.
Kun otte procent erklærer sig enige i, at tingene bliver bedre.
44% siger, de bliver værre.
Med tal som disse er opfattelsen, at noget må ændre sig.
FJERDE DEL:
"HVAD GØR NATUREN MOD OS?"
Den 1. juni 1992 mødes lederne fra næsten alle verdens lande
i Rio de Janeiro til verdens første miljøkonference.
Den afholdes af FN, og lederne vil underskrive traktater,
der vil afgøre fremtiden for vores globale miljø.
På spil er hele menneskeheden.
Problemet er, USA's præsident måske ikke kommer.
Den er blevet vist i flere end 500 biografer over hele USA,
en reklame for det, der skal ligne en film om Jordens undergang.
Filmen på halvandet minut har resulteret i 5.000 telegrammer til præsidenten.
Bush har ikke sagt, om han tager til topmødet.
Det er ikke en let beslutning. Det må vi bare finde ud af.
Kilder siger, at regeringen diskuterer
om man kan stabilisere globale opvarmningsgasser.
For første gang er der en følelse af, at det er en mulighed
som ikke vil knuse økonomien.
Denne debat er gjort mulig af John Sununus afgang som stabschef.
Valgkampen går i gang og han har ikke brug for et politisk mål, som folk vil angribe.
Det er bedst, at jeg kommer videre.
De siger, han var så miljøfjendsk og intimiderende,
at ingen turde lægge sig ud med ham.
William Reilly og hans hold hos EPA er ikke usynlige længere.
De håber at vise Det Hvide Hus en række foranstaltninger,
der kan stabilisere USA's udledninger af kuldioxid.
- Godmorgen. - Velkommen, miljøforkæmpere.
Fra alle lejre.
- Sid ned. - Jeg vil have folk herover.
Her. Det er bedre, hvis vi sidder her.
Så er vi alle med i billedet.
Jeg vil gerne takke Bill Reilly,
takke ministeren og Mike Deland, fordi de er kommet.
Jeg glæder mig til at arbejde med dem og kabinettet
for at få deres støtte til budgettet på Capitol Hill
og således fortsætte med at være ansvarlige forvaltere af miljøet.
Reflekterer det her bekymringer om faldende popularitetstal?
- Er du bekymret? - Nej.
Vi er i et valgår og der er alle mulige påstande,
men vi fortsætter bare.
Meningsmålinger går op og ned som vinden blæser.
Har I nogle spørgsmål om miljøet?
Om miljøet her i USA.
VÆLG ELLER TAB
Hvilket valgemne betyder mest for dig?
Nævn et emne.
Økonomien er meget vigtig.
- Miljøet. - Økonomien.
Økonomien spiller altid en rolle.
Tiderne er svære. Alle bliver fyret. Alle leder efter arbejde.
JOBCENTER
Det er skræmmende, hvis nu han skal på hospitalet.
Vi måtte overveje det,
for vi har ikke råd til at betale regningen.
Det virker ikke, som om Bush har styr på det.
Ifølge en ny meningsmåling er Bushs popularitet lavere end nogensinde.
INTERNT DOKUMENT
RAPPORT OM EXXONS BIDRAG I 1992 I DEN OFFENTLIGE INTERESSE
CATO INSTITUTE I WASHINGTON, DC
LIBERTARIANSK TÆNKETANK
MILJØTOPMØDE
Velkommen til Cato Institute og vores politiske forum i dag.
"Verdens undergang: Apokalypselobbyen tager til Rio."
Global opvarmning-traktaten er en katastrofe for USA.
Den giver ikke det amerikanske folk noget
og vil reducere os til et tidligere niveau af rigdom og sundhed.
Det er øko-imperialisme.
Det er det, Rio handler om.
Der hersker den opfattelse blandt progressive demokrater
og nogle ekstremister i miljøbevægelsen,
at den eneste måde at få et godt miljø på, er at stoppe al fremgang og al vækst.
Mennesket forvolder ikke global opvarmning.
Miljøbevægelsen drevet af de militante, der leder den,
er socialismens nye hjem.
Vi skal informere offentligheden om, hvad der rent faktisk foregår
med videnskabs-forvrængning.
Det skal vi gøre nu.
IKKE FLERE PARKER ELLER VÅDOMRÅDER IKKE FLERE SMUKKE FLODER - NEJ NEJ NEJ!
De fleste køber ikke denne her miljøting.
Kun kommunisterne går op i den slags, og det er ikke ægte.
- Vi kan! - Vi kan!
- Vi tager en opringning. Sig frem. - Global opvarmning findes ikke.
Progressive demokrater vil ødelægge økonomien,
for det er den nye socialistiske dagsorden.
Vi er 550 kulminearbejdere!
Red vores job!
- Vi taler om job. - Ja.
Der er også fremtiden.
- Anti-miljøforkæmpere. - Tag ikke vores job!
De organiserer sig i en stærk landsdækkende koalition.
USA, siger de, har ikke længere råd til at redde Jorden for enhver pris.
RED GAMLE STORE TRÆER
I har måske læst om Rio-konferencen.
Jeg har ikke forpligtet mig til at deltage fordi det forekom mig,
at det, vi skulle gøre før vi forpligtede os,
var at udarbejde en effektiv miljøpolitik.
Den skal understøttes af en sund økonomisk politik.
Bush er under pres i ind- og udland fra sine politiske modstandere og FN,
for USA udspyr mere kuldioxid end noget andet land på Jorden.
Det er pinligt for USA, at præsident Bush er den eneste leder
fra et af verdens store lande,
som stadig nægter at deltage i topmødet i juni i Brasilien.
Mr. Reilly siger, at han ikke nægter det, men overvejer det.
Jeg har tillid til Bill Reilly.
Han er dygtig og prøver at gøre et godt stykke arbejde
under svære omstændigheder.
Hr. præsident, prøver du at underminere mr. Reilly i Rio?
Mr. Reilly, en topmiljøforkæmper, har min fulde støtte.
Han gebærder sig med stor værdighed og stor anstændighed.
Jeg føler en oprigtig
forpligtelse.
En del af min pligt som præsident er at gøre to ting.
Formulere en sund miljøpolitik.
Og på den anden side
bekymre mig om amerikanske familier, folk, der har brug for job.
Jeg tager til Rio
medbringende en solid
og sund miljøpolitik.
Jeg vil gerne tage mig af drivhuseffekten
i ét hug heroppe.
Jeg vil ikke ofre job hernede.
I dag rejser jeg til Rio de Janeiro for at møde 100 statsoverhoveder
til FN-konferencen om miljø og udvikling.
Det er kritisk, at vi tager begge de ord, miljø og udvikling, lige alvorligt.
Og det gør vi.
Der er supervarme år som 1988
med superorkaner som Gilbert eller orkanen Hugo i 1989.
Begivenheder, der nu sker hvert 50. år, vil begynde at ske hvert 30. eller 20. år.
Folk vil begynde at spørge: "Hvad gør naturen mod os?"
Naturen gør ikke noget mod os, det er os, der gør noget mod naturen.
Af alle år siden 1866, da forskere begyndte at måle Jordens temperatur,
var året, der lige sluttede, det varmeste.
90'erne var det varmeste årti i tusind år.
Der er nok allerede sket skade. Bjerggletsjerne smelter.
Havniveauet er højere, end det var.
Det er en realitet, at 2003 var
det tredjevarmeste år på kloden.
Vi oplever mere intense orkaner.
Det er et faktum. Vi oplever flere hedebølger.
2010 kan blive det varmeste år nogensinde.
Temperaturen er kun steget med en grad. Hvad, når den stiger med 3 eller 5,
som forventet i de næste årtier, indtil udgangen af århundredet?
2014 bliver det varmeste år nogensinde.
2015 var det varmeste år nogensinde.
2016 var det varmeste nogensinde.
2020 er det varmeste år nogensinde i verden.
2023 var langt det varmeste år nogensinde.
Ærede delegerede, jeg vil sige, at det her er et historisk øjeblik.
Men det bliver det kun,
hvis Rio-konferencen også markerer en ny begyndelse.
Har USA's regering lagt pres på andre lande til
ikke at indgå en aftale om at fastfryse udledningen af kuldioxid
i år 2000 på 1990-niveau?
USA lægger aldrig pres på nogen. Det er tydeligvis en and.
USA's regering er under alvorlig kritik
for at have udvandet traktaten
med den begrundelse, at den skader USA's økonomi.
De andre lande bøjede sig og gik med til en traktat, der arbejder for renere luft
uden at sætte en deadline herfor.
USA ER PINLIG
Vi taler bare om, at alle i USA, især de unge,
ikke er tilfredse med regeringens politik.
Lad os se det i øjnene. USA er blevet kritiseret,
men vi er stolte af, hvad vi har opnået i Rio.
Det er aldrig nemt at stå alene med sine principper, men nogle gange
kræver lederskab, at man gør det.
Det gør det nu.
Jeg sørgede for at være til stede, da Deres Excellence holdt sin tale.
Nogle brød sig ikke om den, men en gang imellem må USA
stå fast på det, vi mener er et klart princip.
I mange delegationers øjne er USA mere isoleret på denne konference
end på noget tidspunkt siden Vietnamkrigen.
Det opfattes, som om USA har givet afkald på sin rolle som verdens leder
med sin afvisning af at bakke op om en ny miljø-verdensorden.
Bush var rejst hjem.
Hans stand-in, William Reilly, var den mest jagede mand i Rio.
Mr. Reilly. USA er skyldige i at politisere miljøspørgsmålet.
Hvad er din reaktion på det?
En række folk havde store forventninger til denne konference.
Urealistiske forventninger, også af USA.
Det er valgår,
og denne konference vil mere end indfri forventningerne hos dem, der deltog
med en realistisk idé om, hvad disse konferencer kan opnå.
Jeg skal videre til et møde med ministeren fra Mexico.
Tak.
Var det godt lederskab at lade USA
blive slæbt sparkende og skrigende til det første miljøtopmøde i Rio
og fremstå som en paria i resten af verden?
Lederskab handler ikke om at følge pøbelen.
Det lod til at være næsten overlagt, at du skulle ydmyges i processen.
Det har ikke været de bedste 24 timer.
Du hyrede en førende miljøforkæmper, og det fik du ros for.
Hvis du er miljøpræsidenten,
hvorfor forsvarer du så ikke din egen miljøforkæmper?
Gør præsidenten det ikke bare sværere for sig selv?
Det her vil ikke gøre livet lettere for os.
Det Hvide Hus' talsmand siger, at mr. Bush forbliver engageret.
Han har bare ændret mening om global opvarmning.
1982 ISLAND
2019 ISLAND
Det, jeg husker mest, er uoverensstemmelsen mellem mit job
som talsmand for USA
og give en skuffende præsentation af, hvad vi praktisk
er villige til at gøre.
Jeg kunne ikke få Det Hvide Hus,
præsidenten, til at støtte noget, som jeg mente var uvurderligt vigtigt.
Den fordel, vi kunne have fået, hvis Bush havde forpligtet sig
til en betydelig reduktion i mængden af drivhusgasser,
er, at vi kunne have elimineret
debattens partiske natur i USA.
En republikansk præsident. Det havde gjort en forskel.
Jeg er ked af, det ikke lykkedes for os.
Hvis jeg går helt tilbage til dengang, jeg begyndte at fremhæve emnet,
er de fleste af mine mål mislykkedes.
Sådan er det.
Vi har gjort små fremskridt.
Folk er så opmærksomme på problemet nu,
at vi er på randen af at gennemføre kulturelle forandringer…
…men de foregår over en generation.
Ja.
Den optager.
NETVÆRK TIL REGISTRERING AF ÆNDRINGER I ATMOSFÆRENS SAMMENSÆTNING.
MÅNEDLIGE CO2-VÆRDIER BARROW - MAUNA LOA - SAMOA - SYDPOLEN
1859 (FØRSTE KOMMERCIELLE OLIEBRØND)
10.000 F.KR. (MENNESKECIVILISATIONEN)
Tekster af: Jakob Jensen